GiliGold/VAD_KnessetCorpus huggingface dataset:
מירב בן ארי: אני לא יודעת, אולי זה מה שהם צריכים לעשות.
מירב בן ארי: אני באתי, דיברתי, אמרתי ובאתם לכאן עוד פעם וכל אחד עם תירוצים שונים ומשונים, אבל בסוף לא ישבתם ולא דיברתם.
מירב בן ארי: אני בטוחה שגם אחרי שתשבו, גם מזה יכולה להיות לי בעיות.
מירב בן ארי: אני רוצה שמד"א יתייחסו למה שנאמר כאן.
<אלי בין: גברתי, צריך לזכור שבסופו של דבר כל החלטה של הגדלת מספר הימים, יש לה השפעה על תזרים המזומנים של מד"א ואני יכול עכשיו לשלם לספקים.
<אלי בין: אני לא רוצה להגיד לך שלמעלה מ-180 מיליון שקלים יש לנו חובות בחוץ של אזרחים ושל רשויות מקומיות שלא משלמות וביניהם גם קופות חולים שלפעמים מורחות את זה הרבה מעבר למה שצריך למרוח.
<הלל דשן: רציתי להוסיף שלא רק ישיבות עם מד"א עדיין לא התקיימו, ואני מקווה שיתקיימו אחרי הדיון הזה, אלא למעשה לא ישבו אתנו, עם קופת חולים כללית, אף נציג, גם לא במסגרת הוועדה הזו, למעט הפגישות בדיונים עצמם, כדי לשמוע את הצד שלנו או לפחות לקבל את ההערות.
<הלל דשן: אני מקווה שהם יוכלו להועיל למהלך כזה, אם יקרה.
<נעה בן שבת: לפי הנחיה בדיון הקודם אנחנו קיימנו פגישה עם משרדי הממשלה וגם עם מד"א.
<נעה בן שבת: קופות החולים, הבנו שההוראה הייתה שמד"א ישבו אתן ושם יתקדם הנושא.
<הלל דשן: זה לא קרה.
מירב בן ארי: תגידי לי מירי איך את לוקחת לשולחן אחד את מד"א, את נציגי קופות החולים, או שאני צריכה להעביר את החוק הזה ואז אם יהיה לכם חוק, זה יהיה מנוף על הראש של כולכם ואז תשבו.
מירב בן ארי: תגידי לי כי אני יכולה עכשיו להצביע על החוק, להעביר אותו ואז אולי תזדרזו כי בפעם שעברה שנתתי לכם זמן בלי חוק, לא עשיתם כלום.
מירב בן ארי: תגידי לי את בתור הרגולטור מה את מציעה.
מירב בן ארי: אני יכולה עכשיו להחליט להעביר את החוק הזה על תיקוניו, ולא אמרתי על השישים ימים ולא על ה-21 ימים עליהם נחליט כאן.
מירב בן ארי: איך את מציעה שהנושא יתקדם?
מירב בן ארי: אני אוהבת לקדם דברים ואני לא מצליחה להבין איך הגעתי עוד פעם לישיבה בה לא קיימנו כלום.
<מירי כהן: ראשית, אני מסכימה אתך לחלוטין.
<מירי כהן: אני מבקשת ממד"א כאן בדיון לקבל עוד היום את הנוהל.
<קריאה: יש לך את הנוהל אצלך.
<קריאה: מה את מבקשת לקבל?
<אלי בין: את ההסכם.
<מירי כהן: אין לי את הנוהל.
<קריאה: יש לך את זה שנתיים.
<מירי כהן: זה לא הנוהל הזה.
<קריאה: זה בדיוק זה.
<מירי כהן: אני ביקשתי ואמרתם שתשלחו אותו.
<קריאה: זה אצלך, כמעט לפני שנה.
מירב בן ארי: אפשר לשלוח לה עוד פעם.
<קריאה: זה אצלך ואת יודעת שקיבלת את זה.
<מירי כהן: תעביר אותו.
<איתי קלטניק: אפשר להעביר את זה אלינו, לרגולטור של קופות החולים?
מירב בן ארי: בטח שאפשר.
<מירי כהן: אנחנו נקבל את זה ונעביר את זה לכולם.
מירב בן ארי: למה לא קיבלתם את זה עד עכשיו?
<איתי קלטניק: אנחנו לא מקבלים הסכמים מסחריים.
<איתי קלטניק: אני כרגולטור ומשרד ממשלתי יכול לבקש אותו ממכבי.
<קריאה: תבקש אותו.
<איתי קלטניק: אם אנחנו קוראים לזה פיילוט, אני גם אחשוף את זה.
<איתי קלטניק: השאלה אם זה הסכם מסחרי ואני לא חושף את זה.
<אלי בין: אם הם מוכנים, לנו אין התנגדות.
מירב בן ארי: איפה הנוהל הזה?
<אורן בלושטיין: אצל מירי כהן.
<אורן בלושטיין: נעביר לה את זה עוד פעם.
מירב בן ארי: הנוהל הזה, כל קופות החולים יכולות להבין ממנו את המשמעויות?
<מירי כהן: אפשר להעביר אותו.
<מירי כהן: באופן מיידי.
<מירי כהן: קודם כל שיראו את הנוהל, מה שקיים היום בין מד"א לבין מכבי.
<מירי כהן: לא ההסכם המסחרי אלא נוהל.
<מידד גיסין: אני חושב שמשרד הבריאות יכול לכפות על גופים כמו שהוא מתקין תקנות על קופות חולים בלי הסכמתן ובלי תקצוב.
<מידד גיסין: כך הוא יכול לעשות.
<מידד גיסין: לא יכול להיות שגוף כמו מד"א או גוף אחר יותר גדול או פחות יחליט מה שהוא רוצה ומשרד הבריאות לא יעשה את העבודה שלו.
<מידד גיסין: אני רוצה להזכיר לכם שבכנס ים המלח האחרון בשבוע שעבר המוטו של משרד הבריאות היה שהמטופל במרכז.
<מידד גיסין: מה שאני רואה כאן בוויכוח בין הגופים השונים, בסוף זה על חשבון המבוטח, על חשבון החולה.
מירב בן ארי: תודה על ההערות.
<רועי בן משה: עוד מילה אחת בקצרה.
<רועי בן משה: אנחנו נשמח להרים את הכפפה של ישיבה מסודרת בחסות משרד הבריאות כדי לנסות ולהסדיר את המחלוקות.
<רועי בן משה: הדיבורים על כך שההסכם המסחרי מחוץ חדר קצת חוטאים לאמת.
<רועי בן משה: בסופו של דבר מדובר כאן בהסדרה של התקשרות כלכלית שיש לה צדדים מסחריים.
<רועי בן משה: מדובר בהעברת חשבונות, בהעברת חשבונות, בהעברת נתונים לצורך חיוב.
<רועי בן משה: אי אפשר להתעלם מהצד המסחרי.
<רועי בן משה: יש כאן הסכם מסחרי שמגלם את ההנחות עבור השירות הזה ואת השווי.
<רועי בן משה: אנחנו חושבים שצריך לשים את ההסכם המסחרי עם התנאים המסחריים וזה צריך להיות הבסיס לכל משא ומתן.
<רועי בן משה: האמירה שההסכם המסחרי הוא מחוץ לחדר, חוטאת לכל הדיון.
<רועי בן משה: בסוף הדיון הזה עוסק בכסף.
מירב בן ארי: אתה אחראי על כל קופות החולים?
<איתי קלטניק: כן.
מירב בן ארי: אתה לא ראית את ההסכם הזה?
<איתי קלטניק: אני גם לא רוצה לראות נוהל.
<איתי קלטניק: אני רוצה לראות את ההסכם.
<אלי בין: אנחנו עשינו הסכם עם מישהו.
<אלי בין: אנחנו לא יכולים לחשוף אותו.
<אלי בין: אם הוא רוצה לחשוף אותו, אם מכבי רוצה לחשוף את ההסכם.
<אורן בלושטיין: מבחינתנו הרגולטור הוא משרד הבריאות וזאת מירי כהן.
<אורן בלושטיין: מירי כהן תעבוד מול איתי.
<אורן בלושטיין: אנחנו נפגשנו פעם ראשונה אצל נעה בלשכה.
<אורן בלושטיין: מבחינתנו זאת מירי כהן, היא הרגולטור שלנו.
<אורן בלושטיין: שמירי כהן ואיתי ידברו ביניהם.
מירב בן ארי: מירי יכולה לראות את ההסכם?
<אורן בלושטיין: מירי ראתה הכול.
<מירי כהן: לא את ההסכם.
מירב בן ארי: עם מכבי?
<מירי כהן: את ההסכם המסחרי לא ראיתי.
מירב בן ארי: אני שואלת אותך אם מירי ראתה את ההסכם שלך.
<אורן בלושטיין: אני אומר שהיא ראתה והיא קיבלה נוהל כבר לפני שנה-שנה וחצי.
<מירי כהן: את ההסכם בינכם לבין מכבי?
<אורן בלושטיין: ראית אותו.
<אורן בלושטיין: שלחתי לך אותו.
<איתי קלטניק: אנחנו שנינו משרד הבריאות.
<איתי קלטניק: אני לא חושב שמד"א מחליטים איזה אגף מפקח על מה.
מירב בן ארי: אתה אומר שהיא ראתה והיא טוענת שהיא לא ראתה.
<איתי קלטניק: לנו אין את ההסכם המסחרי.
<איתי קלטניק: למשרד הבריאות אין את ההסכם המסחרי.
<איתי קלטניק: אני ומירי ממשרד הבריאות.
<איתי קלטניק: אין לנו את ההסכם המסחרי.
<איתי קלטניק: לא העבירו אלינו.
מירב בן ארי: אתה אומר שהיא כן ראתה את ההסכם?
מירב בן ארי: אני כאן כמו בגן ילדים.
<אורן בלושטיין: לא משנה.
<אורן בלושטיין: גברתי, אנחנו נעביר לה את ההסכם.
מירב בן ארי: תעביר לה את ההסכם כדי שהיא תראה אותו.
מירב בן ארי: היא הרגולטור.
מירב בן ארי: היא אמורה לראות את ההסכם.
<מידד גיסין: הרגולטור צריך לדאוג בעצמו לקבל את זה ולא לחכות לטובה.
מירב בן ארי: אדוני, כמו שאתה רואה, אני מסתדרת.
מירב בן ארי: אנחנו יוצאים לחמש דקות הפסקה.
מירב בן ארי: אני רוצה להתייעץ עם נעה בעניין.
מירב בן ארי: נחזור לכאן בעוד חמש דקות.
מירב בן ארי: אני רוצה לעשות סדר בעניין.
מירב בן ארי: אני רוצה להבהיר שני דברים.
מירב בן ארי: מה שקרה כאן היום בדיון, הוא לא לעניין והוא לא מקצועי והוא לא מתאים כשאני צריכה להיות כאן מעין מגשר.
מירב בן ארי: אבל אם לא תהיה ברירה, זה מה שאני אעשה.
מירב בן ארי: אני רוצה להגיד לכם טכנית, אני יודעת שאתם רוצים וגם לוועדה יש אינטרס להעביר את החוק, שגם אם אני אהיה סופר וומן, אני לא אספיק להקריא כי כל סעיף צריך לקרוא ועוד לא דיברנו על האירוע של 7(ב) שנכנס כאן שעכשיו אמרתם שלא להכניס אותו אבל נעה אמרה בצורה מקצועית מאוד שזה גם לא עובד ככה.
מירב בן ארי: זה לא שבאים ואומרים פתאום שזה לא מתאים ומורידים את זה אלא צריך לשלוח חוות דעת לוועדה ולהסביר.
מירב בן ארי: גם אם הייתי עכשיו סופר וומן והייתי קוראת את הכול והיינו מקיימים את הדיון, כך לא מנהלים תהליך מקצועי בוועדה.
מירב בן ארי: יש לנו כאן עניין.
מירב בן ארי: , יש כאן סעיף שנכנס וביקשתם להסיר, שזו בקשה לגיטימית אבל היא חייבת להגיע בצורה מקצועית לוועדה.
מירב בן ארי: היא לא יכולה פתאום לבוא רגע לפני כפי שהיה כאן.
מירב בן ארי: נעה, היועצת המשפטית, אמרה ובצדק וקצת כעסה ובצדק כי לא מנהלים כך סעיף חוק.
מירב בן ארי: זה לא עובר כך כאילו טוב, תורידו, זה לא מתאים.
מירב בן ארי: אתם רוצים, יש תמיכה של השר, מקובל במאה אחוזים, נקבל את זה בכתב, תראה היועצת המשפטית, ישבו ויעשו, אבל אתם לא יכולים לבוא ופתאום דקה לפני להגיד לנו שהשר סגר את זה.
מירב בן ארי: עם כל הכבוד, זאת ועדה רצינית.
מירב בן ארי: אי אפשר לעשות את זה כך.
<נעה בן שבת: אני רוצה לחדד ולומר שהבעיה היותר גדולה היא לבוא ולהגיד שזה יידון אחרי הקריאה הראשונה בלי שהיה לזה איזשהו עוגן או בלי שבכלל הזכירו את זה.
<נעה בן שבת: רק למחוק את זה כדי שלא להזכיר ואף אחד לא ידע.
מירב בן ארי: אנחנו לא מוחקים כך סעיפי חוק.
מירב בן ארי: אני רוצה לומר כאן משהו שיהיה ברור.
מירב בן ארי: אין לי יותר את האפשרות למה שנקרא – לא נעים לי לומר את זה – מריחת הזמן בין הצדדים המעורבים.
מירב בן ארי: אני נותנת לכם זמנים.
מירב בן ארי: אתם תעמדו בזמנים ויהיה דיון בפגרה.
מירב בן ארי: אני יודעת שאתם נגררים לכאן, כולם, אבל אנחנו רוצים לסיים את זה.
מירב בן ארי: חבר הכנסת אלי אלאלוף יושב ראש הוועדה יקבע יום דיונים בפגרה וזה אומר בחודש הבא, אז יתקיים כאן דיון אחרון.
מירב בן ארי: אני כבר אומרת לכם שאתם נתתם לי כאן
מירב בן ארי: זמנים ואני נותנת לכם 14 ימים לשבת ביחד עם מירי ועם איתי כרגולטור.
מירב בן ארי: יש לכם זמן לשבת עם קופות החולים ועם מד"א.
מירב בן ארי: לוועדה אתם תגיעו לכאן עם הסכם.
מירב בן ארי: יכול להיות שנבוא ונגיד שלא צריך את החוק אלא יהיה נוהל מוסדר בין הקופות ואז דיינו וסיימנו כך שיש לנו נוהל מוסדר לכל הקופות.
מירב בן ארי: אני בטוחה שגם חברות הכנסת המציעות יסכימו אתי כי שולי אמרה בדיון הקודם שמבחינתה, אם הקופות יתיישרו לנוהל, אין לה בעיה להסיר את זה.
מירב בן ארי: אבל אתם, יש לכם 14 ימים לשבת.
מירב בן ארי: הדבר השני.
מירב בן ארי: ביום של הדיונים בזמן הפגרה, אני אבקש שיהיה כאן דיון בנושא מד"א.
מירב בן ארי: אם יהיה נוהל, חברות הכנסת יחליטו עם יושב ראש הוועדה אם הן מסירות את הצעת החוק.
מירב בן ארי: לכם יהיה את הנוהל, לקופת החולים יהיה את הנוהל ואנחנו נסיים את הסיפור הזה.
מירב בן ארי: אני אומרת לכם שאם בפעם הבאה לדיון אתם לא באים סגורים, אנחנו מעבירים את הצעת החוק ואנחנו מסיימים אותה.
מירב בן ארי: אני אומרת לשני הצדדים, לכם מד"א ולכם.
מירב בן ארי: תעשו את זה בנוהל.
מירב בן ארי: תעשו את זה בנוהל כמו שעושים את זה עם מכבי.
מירב בן ארי: תעשו את זה עם קופות החולים האחרות.
מירב בן ארי: אני לא רוצה שיהיה כאן מצב שבו אנשים מושכים רגליים.
מירב בן ארי: זה לא מתאים לוועדה.
מירב בן ארי: בדרך כלל אני מנהלת דיונים ואנחנו ומתקתקים עניינים.
מירב בן ארי: באתי לכאן ושמעתי אותו הדבר, לא אמרו לי, לא שלחו לי, לא עשו לי.
מירב בן ארי: אתם הרגולטור, אתם הגוף שמעוניין לסיים את הסיפור ולעשות אותו מול קופות החולים.
מירב בן ארי: תתכנסו בבקשה לזמנים ותעשו את זה.
מירב בן ארי: אני ממש ממש מבקשת מכם.
מירב בן ארי: אני גם נתתי לכם לוחות זמנים.
מירב בן ארי: מירי, את מדווחת לוועדה תוך 14 ימים מה מצב הדברים והיכן הם עומדים.
מירב בן ארי: תגידי אם יש גוף שמושך כאן רגליים ואנחנו נטפל בו, אבל את צריכה לדווח לוועדה, ליושב ראש הוועדה במייל, היכן הדברים עומדים ולאן אנחנו מתקדמים בעניין הזה.
<איתי קלטניק: אנחנו כרגולטור רוצים להוציא נוהל, רוצים להוציא נוהל מקצועי.
<איתי קלטניק: בהתאם לדברי חברת הכנסת שולי מועלם, שיהיה איזשהו נוהל אחיד לכולם.
<איתי קלטניק: אני מבקש שתחייבו את מד"א להעביר את ההסכם המסחרי כדי שנוכל להוציא נוהל.
מירב בן ארי: אם יעבירו לכם.
<איתי קלטניק: אם לא, אנחנו נוציא נוהל על דעתנו.
<אלי בין: אם מכבי יסכימו.
מירב בן ארי: מירי תדבר עם מכבי.
<איתי קלטניק: זה לא קשור למכבי.
מירב בן ארי: אלי, הוא ידאג לזה מול מכבי.
מירב בן ארי: זאת לא אחריות שלך.
<אלי בין: הוא לא יכול להגיד לי להוציא למכבי.
<איתי קלטניק: אני אגיד למכבי.
מירב בן ארי: הוא מדבר עם מכבי.
<אלי בין: גברתי, אני מבקש שהוועדה תתייחס גם לחובות העבר.
<אלי בין: לא יכול לקרות מצב שאנחנו עכשיו נוציא הודעות חיוב עם ריביות והצמדות בגובה אלפי שקלים לכל החייבים של הקופות האחרות.
<איתי קלטניק: יש על זה תביעה.
<אלי בין: יש תביעה, אבל יחד עם זאת אנחנו פועלים מול החייבים.
<נעה בן שבת: באיזה מובן אתה רוצה ללכת לחובות העבר?
<נעה בן שבת: אם יהיה הסדר, ההסדר יחול מכאן ואילך.
<אלי בין: עם מכבי אנחנו גם מדברים על חובות העבר.
<אלי בין: אם הולכים על הסדר מכבי, הולכים על הכול.
<אלי בין: לא הולכים רק על מה שנוח לקופת חולים כללית.
<נעה בן שבת: הצעת החוק מסתכלת קדימה, על מה יקרה מכאן ואילך.
<נעה בן שבת: אתה רוצה להגיד לי שאתה לא תדון עם קופות החולים אלא אם כן הן פותחות אתך דיונים על העבר?
<אלי בין: לא אמרתי שלא נדון.
<אלי בין: אני מבקש מהוועדה.
<קריאה: זה לא תנאי.
<אלי בין: לא אמרתי שזה תנאי.
<נעה בן שבת: מה הוועדה יכולה לעשות עם חובות העבר?
מירב בן ארי: אתה רוצה שאנחנו נתערב עכשיו בהליך שמתנהל בבית משפט?
<אלי בין: בוודאי שלא.
<אלי בין: ההליך מתנהל.
<אלי בין: בסוף הוא לא יתנהל או מישהו יפסיד בבית משפט, בסופו של יום החייבים הם האזרחים ונצטרך לגבות את זה מהם באמצעים חוקיים.
<נעה בן שבת: אתה רוצה שהוועדה תדון בחובות העבר, זה עניין אחר.
<אלי בין: אני לא רוצה שהיא תדון.
<אלי בין: אנחנו דנים עם מכבי במסגרת ההסדר גם על חובות העבר וזה חלק מההסדרים שלנו עם מכבי.
<אלי בין: אם נכנסים להסדרים עם קופות החולים ומתדיינים אתן על הסדרים עתידיים, אנחנו גם רוצים להתדיין על חובות העבר.
<נעה בן שבת: אתה מתנה?
<אלי בין: אני לא מתנה כלום.
<אלי בין: כפי שהוועדה קראה למד"א לדון, שתקרא גם לדון על חובות העבר.
<אלעד מסאסא: כשיש תביעות על חובות עבר בסדרי גודל משמעותיים, לא יהיה פרקטי להתנהל קדימה ואנחנו רוצים שזה כן יהיה פרקטי וכן נתקדם.
<אלעד מסאסא: אני מסכים עם נעה שלכרוך בין שני הדברים, זאת תהיה טעות גם למד"א וגם לקופות.
מירב בן ארי: זה לא מה שהם אומרים.
מירב בן ארי: אם אתה רוצה שאנחנו נעשה כאן דיון, אנחנו יכולים לדבר על זה גם עם יושב ראש הוועדה.
מירב בן ארי: כרגע אנחנו אומרים שאתם נפגשים, מירי מדווחת לוועדה ואנחנו רוצים לדעת מי הגורם שגורר את רגליו בדיון הזה.
מירב בן ארי: אנחנו רוצים להגיע לזה ואני אומרת לכם שאני אבקש מיושב ראש הוועדה, שאני יודעת שהוא מאוד חרוץ והוא בטח יעשה יום דיונים ואחד יהיה בפגרה ואז נחליט אם אנחנו הולכים על חוק או על נוהל.
אלי אלאלוף: היום 22 למאי 2017, כ"ו באייר תשע"ז.
אלי אלאלוף: הנושא: צו הגנה על בריאות הציבור(מזון)(תחילת הוראות החוק לעניין ייצור, ייבוא, ייצוא ושיווק של משקאות משכרים), התשע"ז-2017.
אלי אלאלוף: בבקשה, מרינה.
<מרינה אוספלד: אני יועצת משפטית, שרות המזון הארצי.
<מרינה אוספלד: שלום לכולם, כפי שנאמר בצו במכתבו של השר ליצמן, כבוד יושב-הראש, לפי סעיף 319(ה)(1) לחוק ההגנה על בריאות הציבור(מזון) האחריות על ייבוא משכרים הוא מהרגע של ייבוא עד לשיווק, אמורה להיות בסמכותו של משרד הבריאות.
<מרינה אוספלד: במהלך השנה, עבדנו בשיתוף עם משרד הכלכלה על בניית מבנה אשר יאפשר למשרדנו לקבל את האחריות הזו מצד אחד, ולשמור על הדרך המוכרת, אם אפשר לומר, של כל התהליך שנעשה עד עכשיו על ידי משרד הכלכלה.
<מרינה אוספלד: לשם כך, בשיתוף עם משרד הכלכלה הופצה טיוטה של תקנות, תקנות לעניין משקאות משכרים.
<מרינה אוספלד: בתקנות האלה בעצם נבנתה תשתית אשר הבסיס שלה מצד אחד, זה הוראת מנכ"ל של משרד הכלכלה, שבעצם מסדירה את כל ההליך של ייבוא ורישום מוקדם של המשקאות.
<מרינה אוספלד: גם הליך השחרור הוא פורט בטיוטה, הטיוטה הופצה להערות הציבור לפני כחודש.
<מרינה אוספלד: לצורך הבנייה של התשתית הנכונה, נעשתה גם עבודה משותפת מול משרד הכלכלה ומכון התקנים, וכל מה שקשור למאגרי מידע שעכשיו עומדים לרשותם של משרד הכלכלה, ומכון התקנים שבעצם היה אמון על בדיקות של המשקאות עצמם והשחרור שלהם.
<מרינה אוספלד: ממה שאנחנו מבינים, שאנחנו זקוקים לעוד זמן מסוים על מנת שתהיה לנו אפשרות להתחברות מלאה עם שיתוף פעולה כמובן עם שני הגורמים האלה לאותם מאגרי מידע.
<מרינה אוספלד: כרגע, בהתייעצות ובהסכמתם הוחלט על מנת שנוכל לבסס את כל הנתונים האלה ולעבוד בשיתוף פעולה גם עם מכון התקנים שיאפשר לנו כניסה לכל מאגרי מידע האלה, כולל בדיקות מעבדה למשל, אשר נמצאים כרגע בסמכותם מכוח חוק התקנים.
<נעה בן שבת: הם בפועל מבצעים את בדיקות המעבדה, משרד הכלכלה?
<אלי גורדון: מכון התקנים.
<מרינה אוספלד: על כן הוחלט שאנחנו נגיש את הצו, נבקש מהוועדה, כבוד היושב ראש, לאפשר לנו עוד חצי שנה של התארגנות.
אלי אלאלוף: חצי שנה - אתם יודעים כמה יכעס שר האוצר על זה?
<אלי גורדון: לא, הוא לא יכעס.
<אלי גורדון: אף אחד לא יכעס כי זה בהסכמה של כל המשרדים.
אלי אלאלוף: בבקשה, עידו ממשרד האוצר.
<עידו סופר: רק אני אגיד שזאת עמדה משותפת לכלל המשרדים.
<עידו סופר: במידה ומשרד הבריאות לא יהיה מוכן להעברת הסמכויות, אז יש כאן איזשהו חשש לכך שהפרוצדורה תביא לעליית מחירים, ולהשתת עלויות כאלה ואחרות על יבואנים.
<עידו סופר: ולכן, עד למוכנות של משרד הבריאות לקבל את התחום הזה, אז מוצע על דעת כלל הגורמים להשאיר אותו כרגע במשרד הכלכלה.
<נעה בן שבת: להשאיר לשישה חודשים?
<נעה בן שבת: אתה דיברת על להשאיר, לא לדחות את ההעברה.
<עידו סופר: לא, לדחות את העברה עד להשלמת - - - רק אסביר.
<עידו סופר: כיום אין כאן איזשהו חשש שלא מתקיימת בדיקה, ויש כאן חשש לבטיחות הציבור.
<עידו סופר: במכון התקנים אין אישור שחרור מהמכס במידה ומכון התקנים לא עושה את הבדיקה.
<עידו סופר: להבנתי, מדובר פה ביותר על איזושהי הסדרה שמשרד הבריאות כאחראי על מזון במדינת ישראל, להעביר אליו את התחום הזה שלא יישב תחת משרד הכלכלה.
<עידו סופר: להבנתי, זו לא סוגיה של בטיחות.
אלי אלאלוף: אני רוצה להבין בעברית פשוטה.
אלי אלאלוף: כרגע, זה נמצא במשרד הכלכלה, בביצוע של מכון התקנים.
אלי אלאלוף: תוך שישה חודשים זה יימצא במשרד הבריאות עם כל התנאים כדי שהוא ימשיך את העבודה בעניינו?
אלי אלאלוף: – זו ההגדרה?
אלי אלאלוף: מה יקרה בעוד שישה חודשים?
<פנינה אורן שנידור: בטיוטת התקנות שהפצנו, ובכוונתנו להביא אותה לאישור, אנחנו מבקשים בעצם שבתקופה הזאת של החצי שנה, יאושרו התקנות בוועדה.
<פנינה אורן שנידור: בטיוטת התקנות ישנו מתווה מפורט שבא ואומר, אנחנו מחילים את הוראות חוק המזון על ייבוא, ייצוא ושיווק של משקאות משקרים, וקובעים לתקופת מעבר.
אלי אלאלוף: תקופת המעבר תהיה מעל שישה חודשים?
<פנינה אורן שנידור: כן.
<פנינה אורן שנידור: תקופת המעבר תהיה בתקנות.
<פנינה אורן שנידור: בעצם, מה שאנחנו באים ואומרים, שעל מנת לשמור על רצף הפיקוח, אנחנו צריכים גישה למערכות מידע ולמאגר נתונים שקיימים היום במכון התקנים.
אלי אלאלוף: איפה נציג משרד הכלכלה היום?
<פנינה אורן שנידור: הם מקובל עליהם.
<פנינה אורן שנידור: למרות שיתוף הפעולה הפורה שהיה עם משרד הכלכלה, אנחנו עדיין טרם השלמנו את המעבר.
<פנינה אורן שנידור: יצרנו את המסגרת, קבענו את התנאים איך יהיה – אנחנו כרגע צריכים גישה לנתונים, למערכות המיחשוביות שלהם.
<אלי גורדון: מכיוון שמערכות ממוחשבות לא הספקנו לממשק את מערכות ממוחשבות שתומכות בתהליכי פיקוח שלנו, ושיתמכו בתהליך פיקוח בדרך עתידית, אנחנו חייבים את הזמן כדי ליצור את המאגר מידע שמרינה ופנינה דיברו עליו, וגם לגרום לתהליך לעבוד בצורה פשוטה – מאפשרת פיקוח פשוט, וגם נגיש למפוקח בעיקר.
אלי אלאלוף: אם אני מבין טוב, המצב הוא כזה - בשישה החודשים הקרובים, אתם תצללו בתוך המאגר של משרד הכלכלה.
<פנינה אורן שנידור: יתרה מכך, שר הבריאות פנה לשר הכלכלה, והוחלט על הקמת צוות בין-משרדי, שאמור בעצם - - -
אלי אלאלוף: מה יעשה בשישה חודשים, אני מוכן.
אלי אלאלוף: אבל מה קורה בשישה החודשים האלה?
<אלי גורדון: במהלך שישה חודשים אלה – אנחנו צריכים לכתוב את התקנות, להעביר את כל התהליך כדי להביא אותם לאישור כאן בוועדה.
<אלי גורדון: לבנות את הממשק הנכון עם מערכות ממוחשבות אצלנו ואצלם גם, כי מערכות צריכות לדעת לדבר ביניהם.
אלי אלאלוף: יש המשך אצלם?
<פנינה אורן שנידור: זה אמור לעבור אלינו, הכול עובר.
אלי אלאלוף: הכול עובר.
<פנינה אורן שנידור: הכול עובר.
אלי אלאלוף: אנחנו כרגע אומרים, אתם צוללים אצלם, מעבירים אליכם, ואחרי שישה חודשים - - - ואתם מתחילים לעבוד, ואז תהיו גם מוכנים לעבוד?
אלי אלאלוף: זאת אומרת קבלת ידע הקיים והערכות להמשך.
אלי אלאלוף: בעוד שישה חודשים אנחנו מקבלים תכנית עבודה להמשך.
אלי אלאלוף: אתם תדעו מה לעשות, לא תהיה תקופה מתה שבין זה לזה.
<פנינה אורן שנידור: לא תהיה תקופה מתה.
<פנינה אורן שנידור: אנחנו רק מסתייגים שגם בעצם לפי סעיף 319 לחוק, אנחנו יכולים לבקש - השר יכול לבקש הארכה לעוד חצי שנה בעצם ארבע פעמים.
<פנינה אורן שנידור: הכול תלוי כמובן.
אלי אלאלוף: הערכתם היום?
אלי אלאלוף: - כשאתם אומרים שישה חודשים, זה מפני שאתם יודעים, בדקתם שזה אפשרי?
<פנינה אורן שנידור: בגלל שאנחנו עושים ככל יכולתנו לעמוד בלוח הזמנים.
<פנינה אורן שנידור: אנחנו פה צריכים את משרד הכלכלה ששותף אתנו.
אלי אלאלוף: יש לכם את המשאבים לצורך זה?
<עידו סופר: המשאבים שקיימים בכלל הרפורמה שנעשתה בהליך החקיקה.
<עידו סופר: בסופו של דבר זו העברה של תחום מסוים לשם.
אלי אלאלוף: העברה הזאת לא תהיה על תקציב הקיים של משרד הבריאות.
<עידו סופר: הם ערוכים לזה, זה היה במסגרת ההבנות שהיו.
<עידו סופר: יש חשיבות גם שהוועדה תבין שצריך לוודא שזה מעבר חלק שגם לא פוגע במגזר העסקי, זה עוד נדבך שחשוב להבין.
<עידו סופר: אין כאן חשש לבטיחות הציבור.
אלי אלאלוף: לאור מה שאתה אומר, זו הערה מאוד נחרצת בעיניי.
אלי אלאלוף: אתם רוצים שישה חודשים, נאשר לכם כמובן, אבל בעוד ארבעה חודשים תדווחו לנו שאתם עומדים בלוח הזמנים, כדי שלא נגיע לעוד שישה חודשים, ונגיד לא הצלחנו, או זה לא זה.
אלי אלאלוף: אפילו בלי התכנסות - התראה בעוד ארבעה חודשים, נקבע את המועדים, נקבל מכם הערכת מצב של ההיערכות שלכם.
<אלי גורדון: אם אנחנו מבקשים עוד הארכה או לא.
אלי אלאלוף: אני בעד שלא, אבל תעדכנו אותנו.
<נעה בן שבת: אני רציתי לשאול בהקשר הזה של המשאבים, הרי זה לא התקנות היחידות שצריך היה להתקין אותו, או לא הדבר היחיד שהסתיים תוך 18 חודשים, יש תקנות של ייחוסי סגולות ריפוי, והשאלה אם באמת הועמדו המשאבים הנחוצים בשביל לאפשר את כל ביצוע התקנות, כי אנחנו לא ראינו את התקנות מגיעות, ואנחנו לא יודעים אם באמת הדברים שהועברו פה בוועדה האם אפשר לבצע אותם.
<אלי גורדון: חלק ממשרות נפתחו כבר למכרזים ברמה של מטה, כי ברמת הפיקוח אנשים לא עוסקים ביצירת תורה וחקיקת משנה.
<אלי גורדון: ברמת המטה - אכן כרגע יש לנו משרה נוספת של יועץ משפטי, ועוד אחד בדרך, יש מכרז כרגע.
<אלי גורדון: אנחנו מקווים מאוד שנעשה את המרב ונביא את כל התקנות לכאן.
<אלי גורדון: חשוב לזכור, שיותר מחקיקת משנה, נוצרה ועובדים עליה תוך כדי כאשר זה לא היה בתכנית עבודה של החוק, אפילו אותן תקנות של צהרונים נולדו אחרי החוק, וגם עליהן עבדנו ועוד על כמה דברים.
<אלי גורדון: אנחנו עושים את המרב כדי לעמוד בכל המשימות שהחוק הטיל עלינו.
<נעה בן שבת: כך לגבי תקנות הצהרונים, שאלת לגבי המועדים הנדרשים.
<נעה בן שבת: אני מבינה שגם המועד שהיה בחוק חלף, אבל שהיה צורך בהערכות בגלל ההתקשרויות ומפעילי הצהרונים, ולכן אני חושבת שצריך זמן היערכות.
<אלי גורדון: אני מסכים.
<אלי גורדון: לכן אני רציתי רק לדעת, כי התבקשתי לתעדף גם עבודה בתוך משרד המשפטים, כי יש יותר מתקנה אחת שנמצאות בסבב בין משרד הבריאות למשרד המשפטים, וגם הם מבקשים לתעדף את התקנות האלה.
אלי אלאלוף: מה היעילות – אנחנו נקווה בזכות זה שזה עובר ממשרד הכלכלה אליך.
<אלי גורדון: קודם כל ברמת החוק, קבענו שמזון יהיה ממורכז תחת גוף אחד גם ברמת החקיקה וגם ברמת הפיקוח.
<אלי גורדון: ככל שפחות יש אחריות לביצוע, יש יותר זמן להשתכרות, בינתיים אין לנו זמן לשתות מים.
אלי אלאלוף: גברת אילנית צמח - את לא לוביסטית.
<אילנית צמח: אני לא לוביסטית.
<אילנית צמח: אני באמת כאן מגיעה כנציגת יקבי הבוטיק בישראל.
<אילנית צמח: אני שמחה לשמוע על הדחייה של התהליך, כי בעצם זה אחד הדברים שיקבי הבוטיק מבקשים.
אלי אלאלוף: כמה יקבי בוטיק?
<אילנית צמח: 300 יקבי בוטיק במדינת ישראל.
<אילנית צמח: .
<אילנית צמח: אפשר שביחד הם מייצרים כאן למעלה מ-5 מיליון בקבוקים.
<אילנית צמח: יקבי הבוטיק שלנו נודעים בארץ ובעולם.
אלי אלאלוף: כמה בדרום?
<אילנית צמח: באזור הדרום יש בסביבות ה-15 יקבי בוטיק, שזה מאוד יפה ומכובד.
<אילנית צמח: אזור מטה יהודה, ומועצה אזורית גזר יש למעלה מ-50 יקבים, זה ריכוז מאוד יפה.
<אילנית צמח: היתר מתרכזים באזור עמק יזרעאל צפון, ולאזור הצפון - רמת הגולן וכדומה.
<אילנית צמח: בעצם, אנחנו מדברים על פרנסה של 300 יקבים, אלפי עובדים מועסקים בתעשייה הזאת.
<אילנית צמח: אנחנו סופרים מעבר לבעלי היקבים עצמם, הייננים עצמם, כמובן שיש את הנושא של משגיחי כשרות בחלק מהיקבים ועובדים נוספים.
<אילנית צמח: הענף הזה אנחנו לא יכולים להגיד שהוא כלכלי, יקב הוא לא הדבר הכי כלכלי בעולם, אבל יחד עם זאת הוא יודע לפרנס את עצמו, ועוד כמה משפחות ליד.
<אילנית צמח: אנחנו מדברים על כלכלה זעירה, אנחנו מדברים על עסקים קטנים שיודעים לפרנס את עצמם.
<אילנית צמח: היום הם לא נטל על המדינה.
<אילנית צמח: אם לא נשכיל לנהוג בהם נכון, הם ייהפכו להיות נטל על המדינה.
אלי אלאלוף: למה – מה שעשינו עכשיו זה - - -
<אילנית צמח: מה שעשיתם עכשיו מבורך.
<אילנית צמח: אני רוצה כן להתייחס לנושא עצמו.
<אילנית צמח: העברה של יקבי הבוטיק ממשרד הכלכלה / ממשרד החקלאות לתחום משרד הבריאות, זה דבר נכון, כי בעצם במזון אנחנו עוסקים.
אלי אלאלוף: אז מה, שמן זית יעבור אליכם?
<אילנית צמח: שמן זית זה עדיין במשרד החקלאות.
<עידו סופר: מכסות זה במשרד הכלכלה.
<אלי גורדון: בהיבטים כלכליים אנחנו לא מתעסקים.
<אלי גורדון: זה כמו פיקוח על שאר המזונות.
<אלי גורדון: לעומת זאת, אם יש מכסה או כל איזושהי הטבה כלכלית ליצרן, ליבואן, אנחנו לא עוסקים בזה – לא אנחנו.
<אילנית צמח: מה שכן חשוב לנו מבחינת יקבי הבוטיק.
<אילנית צמח: יצא חוק החדש, ואנחנו מבחינתנו צריכים להיערך, צריכים להיערך בכמה רמות - גם מבחינת ההגדרה הסטטוטורית, גם מבחינת ההגדרה לרישיון יצרן, יש כאן מספר פרמטרים שאנחנו מבקשים לקחת בחשבון.
<אילנית צמח: ההבחנה בין סוגי היקבים שיש - יש יקבים בתוך הנחלות שזה יקבים שתחת טיפול ממ"י ותחת טיפול משרד החקלאות, ורישיון היצרן הוא פועל יוצא של היותם ברי רישיון עסק כזה או אחר.
<אילנית צמח: יש את היקבים העירוניים שאין להם כאן ביטוי בכלל בתוך התקנות האלה, אלה יקבים שעלולים להיסגר מחר בבוקר, שאנחנו צריכים להתייחס אליהם.
אלי אלאלוף: לאור זה שאני רואה שכולם כבר שיכורים מזה שמדברים על השתייה הזאת, תעבירו להם בכתב, כדי שלא ישכחו שום דבר, או שהתייחסו.
<אילנית צמח: נשמח להעביר את זה בכתב.
<אילנית צמח: נתת טווח זמן של עוד ארבעה חודשים לשוב ולהתכנס.
אלי אלאלוף: לקבל דיווח על ההתקדמות.
<אילנית צמח: אני חושבת שצריך להיות כאן איזשהו דיון גם עם המגזר העסקי, גם עם מגזר היקבים.
<אילנית צמח: חייב להתבצע כאן איזשהו שיח.
<אילנית צמח: אני אומר כאן שאני אומרת אותו בזהירות רבה.
<אילנית צמח: בעצם ליקבי הבוטיק לא היה ייצוג עד לפני שבוע, עד שבעצם קיבלנו את התקנות החדשות.
<אילנית צמח: יקבי הבוטיק היו תחת מועצת גפן יין.
<אילנית צמח: מועצת גפן יין – היא גוף שמייצג לכאורה את כלל היקבים, יקבי הבוטיק לא היו חלק מתוך התהליך הזה, לא היה לנו נציגות בתוך התהליך הזה.
<אילנית צמח: אני נתבקשתי לבוא ולעשות את זה ברמה של עזרה, של ייעוץ, של פרו-בונו, ואני עושה את זה באהבה, כי פעם היה לי יקב וסגרו לי את היקב, אז אני יודעת על מה מדובר ועם מה מתמודדים.
<אילנית צמח: באמת, מהבחינה הזאת, חשוב לנו כאן להיכנס לתוך הדיונים, להיות נציגים, להיות נוכחים.
<נעה בן שבת: התקנות שנוגעות למשקאות משכרים לפי סעיף 19 הן לא אמורות להיות באישור הוועדה.
<אילנית צמח: ייצור, ייבוא.
<פנינה אורן שנידור: הן אמורות להיות מוגשות אליכם בחצי השנה הקרובה.
אלי אלאלוף: לי יש הצעה, תשתפו אותם.
<אלי גורדון: כמה דברים מה שעשינו עד עכשיו.